Source: http://www.finlex.fi/fi/laki/ajantasa/1969/19690734
Timestamp: 2019-05-22 12:42:21+00:00

Document:
Laki valtion taiteilija-apurahoista 734/1969 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vuosi 1969 › 28.11.1969/734
28.11.1969/734
Laki valtion taiteilija-apurahoista
1 § (17.12.2010/1135)
1 § on kumottu L:lla 17.12.2010/1135.
2 § (24.10.1986/756)
2 § on kumottu L:lla 24.10.1986/756.
3 § (11.11.2016/936)
Valtion talousarvioon otetaan vuosittain määräraha, josta jaetaan taiteenharjoittajien työskentelyyn eri taiteen aloilla 545:tä apurahavuotta vastaava määrä valtion taiteilija-apurahoina. Apurahakausi voi olla vähintään kuusi kuukautta ja enintään viisi vuotta. Taiteilija-apurahaa ei myönnetä ammatilliseen perustutkintoon tai alempaan tai ylempään korkeakoulututkintoon liittyvän opiskelun tai opinnäytetyön tukemiseen.
Lisäksi valtion talousarvioon otetaan määräraha, josta jaetaan erittäin ansioituneille taiteenharjoittajille 22:ta apurahavuotta vastaava määrä valtion taiteilija-apurahoina (erittäin ansioituneen taiteilijan apuraha). Apurahakausi on enintään kymmenen vuotta ja apurahan saajalla on oikeus apurahakauden ajan käyttää taiteilijaprofessorin nimikettä.
Taiteilija-apurahoja myönnettäessä on huolehdittava siitä, että myös kielelliset ja alueelliset näkökohdat otetaan huomioon.
Taiteen edistämiskeskus vahvistaa valtion taiteilija-apurahan suuruuden.
3 a § (11.11.2016/936)
Taiteilija-apurahoja jaettaessa niistä on vuosittain myönnettävä vähintään 30:tä apurahavuotta vastaava määrä nuorille tai uransa alussa oleville taiteenharjoittajille.
Vähintään kolmivuotisia taiteilija-apurahoja myönnettäessä etusija on annettava luovan suorituskyvyn jo osoittaneille taiteenharjoittajille.
3 b–3 e §
3 b–3 e § on kumottu L:lla 19.12.2008/991.
4 § (30.11.2012/658)
Tasavallan presidentti voi Taiteen edistämiskeskuksesta annetun lain (657/2012) 5 §:ssä tarkoitetun taideneuvoston esityksestä myöntää akateemikon arvonimen erittäin ansioituneelle taiteenharjoittajalle. Tällainen arvonimi voi olla samanaikaisesti korkeintaan yhdellätoista taiteenharjoittajalla. Toimituskirja, jolla arvonimi myönnetään, on maksuton.
4 b § (30.11.2012/658)
Apurahan myöntämisestä päättää Taiteen edistämiskeskuksesta annetun lain 6 §:ssä tarkoitettu valtion taidetoimikunta.
Apurahan myöntämistä koskevaan päätökseen saa vaatia oikaisua päätöksen tekijältä siten kuin hallintolaissa (434/2003) säädetään.
Oikaisuvaatimuksen johdosta annettuun päätökseen saa hakea muutosta valittamalla hallinto-oikeuteen siten kuin hallintolainkäyttölaissa (586/1996) säädetään. Valituksen saa tehdä vain sillä perusteella, että päätös on lainvastainen. Hallinto-oikeuden päätökseen saa hakea muutosta valittamalla vain, jos korkein hallinto-oikeus myöntää valitusluvan.
Apurahaa tai avustusta koskevan päätöksen täytäntöönpanoon sovelletaan valtionavustuslain (688/2001) 35 §:ää.
4 c § (19.12.2008/991)
Valtion taidetoimikunta voi asettaa valtion taiteilija-apurahan saamisen ehdoksi, ettei apurahan saaja ole apurahakautenaan palkatussa tehtävässä.
4 d § (30.11.2012/658)
Valtion taiteilija-apuraha maksetaan kalenterikuukausittain noudattaen valtion virkamiesten palkkauksen yleiskorotuksista sovittuja perusteita. Maksatusaikataulusta voidaan perustellusta syystä poiketa.
4 e § (30.11.2012/658)
Tässä laissa tarkoitettuihin taiteilija-apurahoihin sovelletaan muutoin, mitä valtionavustuslaissa säädetään.
4 f § (11.11.2016/936)
Taiteen edistämiskeskus voi päättää apurahakauden siirtämisestä, keskeyttämisestä ja jatkamisesta.
Apurahakauden aloittamista voidaan siirtää:
1) saajan sairauden tai kuntoutuksen vuoksi;
2) saajan lapsen syntymän tai alle kolmivuotiaan lapsen hoidon vuoksi;
3) saajan asevelvollisuuden tai siviilipalveluksen vuoksi;
4) muun 1–3 kohdassa tarkoitettuihin syihin verrattavan syyn vuoksi.
Apurahakausi voidaan keskeyttää:
4) muun 1–3 kohdassa tarkoitettuihin syihin verrattavan syyn vuoksi;
5) muun ansiotyön vuoksi.
Apurahakauden keskeyttämisen edellytyksenä on, että apurahan saaja on työskennellyt apurahalla vähintään neljä kuukautta, keskeytys on vähintään neljä kuukautta ja apurahakautta on jäljellä keskeytyksen jälkeen vähintään neljä kuukautta.
Jos apurahakausi keskeytetään ansiotyön vuoksi, apuraha on kuitenkin käytettävä viimeistään kahden vuoden kuluessa alkuperäisen päätöksen mukaisen apurahakauden päättymisestä.
5 § (11.11.2016/936)
Valtioneuvoston asetuksella voidaan säätää:
1) toimivallasta päättää eri taiteenaloilla jaettavissa olevien apurahavuosien määristä;
2) taiteilija-apurahan hakemista ja myöntämistä koskevista ajankohdista sekä apurahan uudelleen jakamisesta;
3) apurahakauden alkamisesta;
4) sellaisesta taiteilija-apurahan saajille maksettavasta eläkkeestä, joka on myönnetty ennen 1 päivää tammikuuta 2009;
5) tarkemmin kenelle ja mihin tarkoituksiin taiteilija-apurahoja voidaan myöntää;
6) taiteilija-apurahan myöntämisestä erityisestä syystä muullekin henkilölle kuin 3 §:n 1 momentissa tarkoitetulle taiteenharjoittajalle.
Jo ennen tämän lain voimaantuloa voidaan ryhtyä sen täytäntöönpanon edellyttämiin toimiin.
28.12.1979/1052:
Tämä laki tulee voimaan 1 päivänä tammikuuta 1980.
30.12.1980/1044:
18.12.1981/947:
HE 178/81, Sivvk.miet. 9/81, Svk.miet. 159/81
24.10.1986/756:
23.12.1988/1178:
Hallituksen esitys 137/88, Sivistysvaliok. miet. 15/88, Suuren valiok. miet. 135/88
15.12.1989/1173:
Hallituksen esitys 140/89, Sivistysvaliok. miet. 18/89, Suuren valiok. miet. 157/89
3.12.1993/1066:
Tämä laki tulee voimaan 1 päivänä tammikuuta 1994 ja on voimassa 31 päivään joulukuuta 2000. (5.11.1999/1011)
HE 154/93, SiVM 12/93
16.12.1994/1274:
HE 98/94, SiVM 15/94
31.1.1995/143:
Tämä laki tulee voimaan 1 päivänä tammikuuta 1996. Tätä lakia sovelletaan ensi kerran apurahoihin, joiden apurahakausi alkaa vuoden 1996 alusta. Pitkäaikaisiin taiteilija-apurahoihin, joiden apurahakausi on alkanut ennen lain voimaantuloa, noudatetaan apurahakauden alkaessa voimassa olleita säännöksiä ja määräyksiä.
HE 8/94, SiVM 22/94
1.12.1995/1357:
HE 78/95, SiVM 8/95, EV 80/95
12.12.1996/1039:
HE 125/1996, SiVM 9/1996, EV 171/1996
21.11.1997/1012:
HE 113/1997, SiVM 14/1997, EV 120/1997
13.11.1998/834:
HE 133/1998, SiVM 8/1998, EV 114/1998
5.11.1999/1011:
HE 55/1999, SiVM 2/1999, EV 45/1999
14.4.2000/367:
Tämä laki tulee voimaan 1 päivänä kesäkuuta 2000.
Lakia sovelletaan ensimmäisen kerran apurahoihin, joiden apurahakausi alkaa 1 päivänä tammikuuta 2001 tai sen jälkeen. Pitkäaikaisiin sekä kolmi- ja viisivuotisiin taiteilija-apurahoihin, joiden apurahakausi on alkanut ennen lain voimaantuloa, sovelletaan apurahakauden alkaessa voimassa olleita säännöksiä.
HE 3/2000, SiVM 1/2000, EV 36/2000
10.11.2000/927:
Tämä laki tulee voimaan 1 päivänä tammikuuta 2001 ja on voimassa 31 päivään joulukuuta 2002. (13.12.2001/1273)
HE 126/2000, SiVM 8/2000, EV 125/2000
13.12.2001/1273:
HE 134/2001, SiVM 13/2001, EV 143/2001
9.8.2002/666:
HE 21/2002, SiVM 3/2002, EV 81/2002
1.4.2005/196:
HE 247/2004, SiVM 1/2005, EV 15/2005
8.8.2008/531:
HE 47/2008, SiVM 2/2008, EV 65/2008
19.12.2008/991:
Tällä lailla kumottuja säännöksiä sovelletaan kuitenkin ennen tämän lain voimaantuloa vähintään viisivuotisen valtion taiteilija-apurahan saaneisiin, joiden apurahakausiin liittyy tämän lain voimaan tullessa voimassa olleiden säännösten mukainen vanhuus- ja työkyvyttömyyseläke sekä perhe-eläke.
17.12.2010/1135:
Tämä laki tulee voimaan 1 päivänä tammikuuta 2011. Lain 3 §:n 2 momentti tulee kuitenkin voimaan 1 päivänä tammikuuta 2012.
Taiteilijaprofessorin virat muutetaan tämän lain 3 §:n 2 momentissa tarkoitetuiksi taiteilija-apurahoiksi sitä mukaa kuin määräaikaiset virkasuhteet päättyvät, kuitenkin viimeistään 1 päivänä syyskuuta 2014. Tämän lain voimaan tullessa määräajaksi täytettyinä oleviin taiteilijaprofessorin virkoihin sovelletaan edelleen kumotun 1 §:n säännöksiä.
HE 189/2010, SiVM 9/2010, EV 213/2010
30.11.2012/658:
HE 52/2012, SiVM 3/2012, EV 94/2012
28.2.2014/151:
Tämä laki tulee voimaan 1 päivänä huhtikuuta 2014.
HE 188/2013, SiVM 16/2013, EV 3/2014
11.11.2016/936:
HE 95/2016, SiVM 11/2016, EV 122/2016
1 § 2 § 3 § 3 a § 3 b–3 e §4 § 4 b § 4 c § 4 d § 4 e § 4 f § 5 § 6 § Muutossäädösten voimaantulo ja soveltaminen:28.12.1979/1052:30.12.1980/1044:18.12.1981/947:24.10.1986/756:23.12.1988/1178:15.12.1989/1173:3.12.1993/1066:16.12.1994/1274:31.1.1995/143:1.12.1995/1357:12.12.1996/1039:21.11.1997/1012:13.11.1998/834:5.11.1999/1011:14.4.2000/367:10.11.2000/927:13.12.2001/1273:9.8.2002/666:1.4.2005/196:8.8.2008/531:19.12.2008/991:17.12.2010/1135:30.11.2012/658:28.2.2014/151:11.11.2016/936:

References: §
3
 § 2
 § 3
 § 3
 § 3
 §4
 § 4
 § 4
 § 4
 § 4
 § 4
 § 5
 § 6